ચા આવી એટલે ડીસીપી ઊભા થયા અને પોલીસવાળાના હાથમાંથી ટ્રે લઈ તેને બહાર જતા રહેવાનો ઈશારો કરી, તેમણે મહંમદની સામે ચાનો કપ મુકયો, તેણે પણ ચાનો કપ હાથમાં લીધો અને ટ્રે બાજુમાં મુકતા ઊભા ઊભા ચાનો કપ હોઠે માંડતા કહ્યું મહંમદ દેખો આપ કે દો સાથી તુટ ચુકે હૈં, ઉન્હોને હમે સબ બતા દીયા હૈ. મહંમદે માત્ર નજર ઊંચી કરી, ડીસીપી સામે જોયું, તેના ચહેરા ઉપર એક આછુ સ્મીત આવ્યું, સિન્હાને લાગ્યુ કે તે તેમની વાત ઉપર ભરોસો કરતો નથી, એટલે તેમણે કહ્યું ચાંદને સીમકાર્ડ ખરીદા, દાનીશને સાઈકલ ખરીદી, નસીરૂદ્દીનને આપ કે રહેના કા ઈંતઝામ કીયા. હાફીઝને બોમ્બ બનાયા અને ઔર સલીમ-નુરૂને શહર કી દોનો હોસ્પિટલ મેં બોમ્બ પ્લાન્ટ કી હુઈ કાર રખદી યહ સબ કહાની હમે માલુમ હૈ, મહંમદે હોઠે માંડેલો કપ ટેબલ ઉપર મુકયો અને તે પોતાના જમણા હાથની પહેલી આંગળી કપની ધારી ઉપર ફેરવી રહ્યો હતો. ડીસીપીએ તેની સામે જોઈ રહ્યા હતા, તેમણે પુછ્યું મહંમદ અબ આપ હમારે સાથ બાત કરના ચાહોગે, મહંમદ માથુ ઊંચુ કરી, ડીસીપી સામે જોતા કહ્યું સર અબ તો આપકો પુરી કહાની માલુમ હૈ, તો ફીર હમ આપકો ક્યા બતાયે. ડીસીપી પોતાના ઓફિસના ટેબલ ઉપર બેઠા, તેમનો આ વ્યવહાર કહેતો હતો કે મહંમદ આ મારી ઓફિસ છે હું ધારૂ તે કરીશ તારે મારી સાથે વાત કરવી જ પડશે. સિન્હાએ કહ્યું મહંમદ મેં આપકી જુબાની યહ બાતે સૂનના ચાહતા હું, મહંમદ ઉપર ફરી રહેલા પંખા સામે જોયું અને પછી ડીસીપી સામે જોતા એક એક શબ્દ ઉપર ભાર મુકતા કહ્યું સર મેં કુછ નહીં જાનતા... યહ બાત મેં પહેલે કહ ચુકા હું, કહતા રહુગા, ડીસીપીને ઓટલો ગુસ્સો આવ્યો કે ઊભા થઈ તેના ગાલ ઉપર એક તમાચો ઢોંકી દે, પણ તેમણે પોતાનો ગુસ્સો કાઢવા માટે ફેફસામાંથી એક સામટો શ્વાસ છોડયો તે ટેબલ ઉપરથી ઉતર્યા અને મહંમદની પાછળની તરફ ગયા ત્યાં જઈ તેમણે મહંમદના ખભા ઉપર હાથ મુકતા કહ્યું વકિલ સાહબ આપ કો બતાના તો પડેગા મેરે પાસ દુસરે રાસ્તે ભી હૈ, મહંમદ કઈ બોલ્યો નહીં.